# Andrei Kàrlov

Andrei Guennàdievitx Kàrlov (rus: Андре́й Генна́дьевич Ка́рлов, Moscou, 4 de febrer de 1954 - Ankara, 19 de desembre de 2016) fou un diplomàtic rus que va exercir com a ambaixador de la Federació de Rússia a Turquia. El 19 de desembre de 2016, Kàrlov va ser assassinat en una exposició a una galeria d'art a Ankara, Turquia, per Mevlüt Mert Altıntaş, un policia turc fora de servei.

## Primers anys i educació

Kàrlov va néixer a Moscou el 4 de febrer de 1954.El 1976, Kàrlov es va graduar a l'Institut Estatal de Relacions Internacionals de Moscou. Aquell mateix any es va unir al servei diplomàtic.

## Carrera professional

El 1992, es va graduar a l'Acadèmia Diplomàtica del Ministeri d'Afers Exteriors de la Federació de Rússia. Parlava coreà amb fluïdesa i va treballar en diversos càrrecs a l'ambaixada de l'URSS a Corea del Nord des de 1979 fins a 1984, i 1986 a 1991, abans d'haver estat ambaixador de Rússia a Corea del Nord entre 2001 i 2006. Entre 1992 i 1997 va treballar a l'ambaixada russa a Corea del Sud.
De 2007 a 2009, Kàrlov va treballar com a director adjunt del Departament Consular del Ministeri d'Afers Exteriors de Rússia. Va ser ascendit a director del departament el gener de 2009. Va ser nomenat ambaixador a Turquia al juliol de 2013.

## Assassinat

El 19 de desembre de 2016, a les 3:15 pm, Karlov va ser mort a trets per Mevlüt Mert Altıntaş (nascut el 1994), un funcionari de policia turc fora de servei, en una exposició d'art a Ankara, Turquia.
Un vídeo de l'atac va mostrar l'assassí cridant: «No oblideu Alep, no oblideu Síria» i «Déu és el més gran») mentre manté una pistola en una mà i agitant l'altra en l'aire. L'atacant també va cridar, "Enrere! Enrere! Només la mort em traurà d'aquí. Tot el que té un paper en aquesta opressió morirà un per un."L'agressor va cridar en àrab i turc. L'assassí, que duia vestit i corbata, va obrir foc contra Kàrlov a boca de canó, mentre l'ambaixador estava donant el seu discurs. El material d'arxiu d'assassinat revela que Kàrlov no estigué al corrent de la seva situació de perill al podi fins que les primeres bales el van ferir.
L'assassinat va tenir lloc després de diversos dies de protestes del poble turc sobre la participació de Rússia en la guerra civil de Síria i la batalla d'Alep tot i que els governs rus i turc havien estat negociant un alto el foc.

## Referències

* 1 2 3 4 «Curriculum Vitae of H.E. Andrey Karlov, Ambassador of the Russian Federation to the Republic of Turkey». Ambaixada de la Federació Russa a Turquia. Arxivat de l'original el 2012-07-06.
* ↑ «Russian ambassador to Turkey Andrei Karlov shot dead in Ankara». BBC News, 19-12-2016 [Consulta: 19 desembre 2016].
* ↑ ; Gladstone, Rick «Russian Ambassador to Turkey Is Assassinated in Ankara». The New York Times, 19-12-2016 [Consulta: 19 desembre 2016].
* ↑ «Убийство посла РФ в Анкаре. Хроника событий» (en rus). ТАСС, 19-12-2016 [Consulta: 19 desembre 2016].
* ↑ «Russische ambassadeur Turkije overlijdt na aanslag in Ankara». De Volkskrant, 19-12-2016 [Consulta: 19 desembre 2016].
* ↑ «Russia's ambassador to Turkey assassinated in Ankara». Business Insider, 19-12-2016 [Consulta: 19 desembre 2016].
* ↑ «Maten l'ambaixador rus a Turquia en un tiroteig». VilaWeb, 19-12-2016. [Consulta: 19 desembre 2016].
* ↑ «Mor tirotejat l'ambaixador de Rússia a Turquia». 324.cat, 19-12-2016. [Consulta: 19 desembre 2016].
* ↑ «Посол России в Турции скончался после нападения в Анкаре» (en rus). Interfax.ru, 19-12-2016.
* ↑ «Посол России в Турции Андрей Карлов. Досье». www.aif.ru, 19-12-2016 [Consulta: 19 desembre 2016].
* ↑ Catherine E. Shoichet & Nick Thompson, Russia's ambassador to Turkey assassinated in Ankara, CNN (19 de desembre del 2016).
* ↑ Tuvan Gumrukcu & Umit Bektas, Russian ambassador shot dead in Ankara gallery, Reuters (19 de desembre del 2016).
* ↑ «Russian ambassador to Turkey dead: Andrey Karlov dies after being shot in Ankara». The Independent, 19-12-2016.
* 1 2 3 «Russian ambassador Andrei Karlov shot and injured in Turkey». BBC News, 19-12-2016.
* ↑ «Russische ambassadeur in Turkije doodgeschoten, Syrië lijkt motief» (en neerlandès). [Consulta: 23 desembre 2021].